Гранада (покраина)

**Гранада** () — покраина во источниот дел на автономната заедница Андалусија, јужна Шпанија. Се граничи со покраините Албасете, Мурсија, Алмерија, Хаен, Кордоба, Малага и Средоземното Море. Главен град е Гранада.

Покраината зафаќа површина од . Населението брои 921.338 жители (2021), од кои 30&nbsp;% живеат во главнио град. Се состои од 170 општини.

## Географија
Во Гранада се наоѓа највисоката планина на Пиринејскиот Полуостров — Муласен, висока 3.479&nbsp;м. Други планини со слична висина се Велета (3.396&nbsp;м) и Алкасаба (3.371&nbsp;м).

Реката Хенил, која извира во Гранада, е една од главните притоки на Гвадалкивир. Други поважни реки се Фардес, Моначил, Гвадалфео, Дилар, Исбор, Верде и Даро.

Во покраината се наоѓа националниот парк „Сиера Невада“ (на истоимениот планински венец) кој таа го дели со Алмерија. Друг поголем венец е Сиера де Баса.

На северот на покраината се простира Гранадската Висорамнина (*Altiplano Granadino*) на која се сместени градот Баса и паланката Уескар.

## Знаменитости

Најзначајна знаменитост на Гранада е дворецот Алхамбра, прогласена за светско наследство. Таа е извонреден пример на архитектурата од маварското владеење на ова подрачје кое траело од 711 до 1492&nbsp;г.

Забележителни катедрали има во Гранада и Гвадикс.

Кралската капела во Гранада е гробница на кастиљската кралица Изабела I (1451–1504) и арагонскиот крал Фердинанд II (1452–1516); тука се погребани и нивната ќерка Јована I Кастиљска (1479-1555) и нејзиниот сопруг Филип Убавиот (69-70).

## Стопанство
Најважни стопански гранки во покраината се туризмот, земјоделството и рибарството. Порано градежништвото било многу крупна гранка, но тоа значително опаднало со финансиската криза од 2008–2014&nbsp;г. Застапен е и биотехнолошкиот сектор.

### Туризам
Крајбрежјето на покраината е познато како Тропски Брег (*Costa Tropical*) и привлекува голем број домашни и странски туристи. Главни летувалишта се Алмуњекар, Салобрења и Ла Ерадура. Градот Гранада е особено привлечен за посетителите поради неговата маварска архитектура и славниот дворец Алхамбра. На планините Сиера Невада е развиен зимскиот туризам, каде се наоѓа најјужниот скијачки центар во Европа. Популарност уживаат планинарството и екотуризмот на места како Алпухарите и Лекринската Долина.

Значаен работодавач во покраината Гранада е млечната индустрија, особено производството на млеко, млечни напитоци и формули за доенчиња.

## Образование
Гранадскиот универзитет е еден од најголемите во Шпанија со околу 56.000 студенти. Секоја година во градот доаѓаат 10.000 странски студенти. Универзитетот игра улога како работодавач, но и ја поттикнува месната економија поради побарувачката на станови под наем, промет во продавниците, рестораните и ноќните клубови.

## Развој на населението
Ова е населението на покраината низ годините:

Colors=
 id:lightgrey value:gray(0.9)
 id:darkgrey  value:gray(0.7)
 id:sfondo value:rgb(1,1,1)

ImageSize  = width:600 height:auto barincrement:28
PlotArea   = left:40 bottom:40 top:20 right:20
DateFormat = x.y
Period     = from:0 till:1000
TimeAxis   = orientation:horizontal
AlignBars  = late
ScaleMajor = gridcolor:darkgrey increment:100 start:0
ScaleMinor = gridcolor:lightgrey increment:50 start:0
BackgroundColors = canvas:sfondo

PlotData=
  color:skyblue width:20 shift:(-50,-5) fontsize:M anchor:till
 bar:1877 from:0 till:478 text:478.092
 bar:1887 from:0 till:483 text:482.787
 bar:1900 from:0 till:494 text:494.449
 bar:1910 from:0 till:527 text:526.865
 bar:1920 from:0 till:580 text:580.338
 bar:1930 from:0 till:656 text:656.396
 bar:1940 from:0 till:747 text:747.381
 bar:1950 from:0 till:793 text:793.338
 bar:1960 from:0 till:777 text:777.112
 bar:1970 from:0 till:742 text:741.659
 bar:1980 from:0 till:759 text:758.618
 bar:1990 from:0 till:791 text:790.515
 bar:2000 from:0 till:822 text:821.660
 bar:2010 from:0 till:922 text:922.100
 bar:2020 from:0 till:921 text:921.338

TextData=
 pos:(35,20) fontsize:M
 text:"Извор: Национален статистички институт (INE)"


## Поврзано
* Список на општини во Гранада
* Гранадски Емират

## Наводи

## Надворешни врски

* Службен портал на покраината Гранада  
* Природен парк „Сиера Невада“  
* Природен парк „Сиера де Баса“  
* Природен парк „Сиера де Кастрил“  
* Природен парк „Сиера де Уетор“  
* Природно место „Карпи во Маро“ - Серо Гордо